การประกอบธุรกิจแยกตามประเภทบริการ

(1) ลักษณะบริการ

บริการรับฝากเอกสาร

รับฝากเอกสารบรรจุกล่อง/แฟ้ม โดยใช้ระบบ AS/RS (AUTOMATED STORAGE AND RETRIEVAL
SYSTEMS) พร้อมระบบ BARCODE และ COMPUTER ในการจัดเก็บและค้นหา
โดยมีรายละเอียดของการบริการดังนี้

-   บริการเก็บรักษาเอกสาร/บรรจุกล่องหรือแฟ้ม ในคลังเอกสารที่ได้มาตรฐาน
    หรือในห้องมั่นคง(Strong Room) กันไฟได้นานกว่า 3 ชั่วโมง

-   บริการเก็บรักษาสื่ออิเล็กทรอนิกส์ในห้องควบคุมอุณหภูมิที่ +20^(o)C ถึง +25^(o)C
    และความชื้นสัมพัทธ์ ที่ 40% ถึง 50% ตลอด 24 ชั่วโมง

-   บริการจัดหากล่องขนาดมาตรฐาน 12”x16”x10.5” (กว้างxยาวxสูง)
    สำหรับใช้เป็นภาชนะบรรจุเอกสาร ซึ่งมีความสะดวกและทนทานต่อการใช้งานในราคาที่ถูก

-   บริการจัดทำบาร์โค้ด (Barcode)

-   บริการบรรจุเอกสาร (Packing & Filing)

-   บริการรับเอกสารฝากใหม่ (Add New)

-   บริการรับเอกสารคืน (Refile)

-   บริการนำส่งเอกสาร (Retrieval) ในเขตกรุงเทพฯ และปริมณฑลนำส่ง แบบปกติ
    (นำส่งภายในวันทำการถัดไป)นำส่ง แบบเร่งด่วน (นำส่งภายในวันที่ขอใช้บริการ)

-   บริการห้องรับรองเพื่อตรวจสอบเอกสาร ณ ศูนย์จัดเก็บเอกสาร

-   บริการนำเอกสารออกจากที่จัดเก็บเพื่อการใดๆ

-   บริการค้นหาเอกสารภายในกล่อง/แฟ้ม

-   บริการเติมเอกสารเข้าเก็บในกล่อง/แฟ้มเดิม

-   บริการถ่ายเอกสาร/บริการส่งเอกสารทางโทรสาร/บริการส่งเอกสารทางจดหมายอิเล็กทรอนิกส์

-   บริการทำลายเอกสาร
    (Destruction)ซึ่งปัจจุบันบริการรับฝากเอกสารได้รับรองมาตรฐานคุณภาพ ISO
    9001:2008

ขั้นตอนการให้บริการ

1.  จัดรถออกให้บริการลูกค้าทุกวันเพื่อการรับ-ส่ง เอกสาร

2.  จัดเอกสารขึ้น-ลงรถเพื่อให้บริการลูกค้าตามคำสั่งขอใช้บริการ

3.  ตรวจสอบจำนวนและความถูกต้องของเอกสารตามคำสั่งขอใช้บริการ

4.  ทำการออกและติดสติ๊กเกอร์ที่กล่อง/แฟ้ม ก่อนนำขึ้นเก็บ

5.  นำเอกสารขึ้น-ลง ในชั้นจัดวางเอกสาร

6.  จัดทำรายงานข้อมูล (ACCOUNT STATUS) ให้ลูกค้าทุกสิ้นเดือน

กระบวนการหลักในการให้บริการ

-   บริการให้เช่าคลังสินค้า

บริษัทมีบริการให้เช่าพื้นที่คลังสินค้า ทั้งแบบเช่าเหมาหลัง และแบบแบ่งพื้นที่ให้เช่าตั้งแต่ 100
ตารางเมตรขึ้นไป โดยใช้แผงเหล็กลวดตาข่ายกั้นแบ่งแยกพื้นที่ให้เช่าภายในโกดังสินค้าแต่ละหลัง
ทำให้สามารถตอบสนองความต้องการของลูกค้าได้มากขึ้น

สินค้าที่ผู้เช่านำเข้าเก็บ ได้แก่ เหล็ก เคมีภัณฑ์ เครื่องจักร ฝ้าย รองเท้า กระเบื้อง
อุปกรณ์ตกแต่งบ้าน วัตถุดิบในการทำอาหาร อุปกรณ์สำนักงาน สีสำเร็จรูปและวัตถุดิบในการผลิตสี
เฟอร์นิเจอร์ สิ่งพิมพ์ และอุปกรณ์จัดงานแสดงสินค้า เป็นต้น

ขั้นตอนการให้บริการ

1.  บริษัทสอบถามรายละเอียดการบรรจุและประเภทของสินค้าที่จะนำเข้ามาเก็บในสถานที่เช่า
    โดยมีเงื่อนไขห้ามนำสินค้าอันตรายเข้ามาในสถานที่เช่า

2.  กำหนดอัตราราคาและการเช่าจากประเภทสินค้า ระยะเวลาการเช่า และอัตราท้องตลาด

3.  นัดลูกค้าเพื่อดูสถานที่ เมื่อลูกค้าพอใจในสถานที่และเงื่อนไขจึงตกลงทำสัญญาเช่า

4.  ลูกค้าเป็นผู้ดูแลรับผิดชอบสินค้าเอง

วัฏจักรการประกอบธุรกิจ

การให้บริการพื้นที่คลังสินค้าส่วนใหญ่ใช้เป็นสถานที่เก็บสินค้าเกษตรกรรมและสินค้าอุตสาหกรรมเกษตร
ซึ่งจะมีปริมาณสินค้าเข้ามาเก็บในคลังสินค้าช่วงเดือน มกราคม-มิถุนายน ของทุกปี
เนื่องจากเป็นช่วงเก็บเกี่ยวผลิตผลทางเกษตรกรรมในช่วงปลายปีและต้นปี
จึงก่อให้เกิดความต้องการใช้พื้นที่คลังสินค้าตามมา

-   บริการบริหารจัดการสต็อกสินค้า

บริษัทมีประสบการณ์งานด้านธุรกิจคลังสินค้ามาเป็นเวลายาวนานกว่า 30 ปี
แต่มีความจำเป็นต้องเลิกประกอบกิจการคลังสินค้ารับอนุญาตไปเมื่อเดือนตุลาคม 2552
ด้วยอาศัยประสบการณ์ที่ได้สะสมมายาวนาน
บริษัทจึงได้เปิดให้บริการรับบริหารจัดการสต็อกสินค้าแบบครบวงจรพร้อมออกใบแจ้งหนี้และเรียกเก็บเงินด้วย(ดูรายละเอียดจากหน้า
4 วรรค 2) นั้น

ขั้นตอนการให้บริการ

1.  จัดหาพื้นที่สำหรับจัดเก็บสินค้าให้เพียงพอและปลอดภัย

2.  ตรวจสอบและควบคุมการนำสินค้าเข้าจัดเก็บ/การจัดวางเรียงกองสินค้าในสถานที่ที่จัดเตรียมไว้ให้ถูกต้องครบถ้วน

3.  ควบคุมการเบิกจ่ายสินค้าเข้า-ออก
    พร้อมจัดทำรายงานโดยใช้ระบบโปรแกรมบริหารจัดการสต๊อกสินค้าที่ทันสมัย

4.  จัดทำรายงานยอดสินค้าคงเหลือทุกเดือน (ACCOUNT
    STATUS)พร้อมรายงานยอดสินค้าเพื่อการออกใบแจ้งหนี้

5.  ออกใบแจ้งหนี้ค่าบริการตามอัตราและหลักเกณฑ์ที่ผู้ว่าจ้างกำหนดพร้อมจัดส่งและวางบิลใบแจ้งหนี้ให้กับลูกค้าของผู้ว่าจ้างเพื่อรอเรียกเก็บเงิน

6.  ติดตามทวงถามและเรียกเก็บเงิน พร้อมบริการออกใบเสร็จรับเงินและใบกำกับภาษี

-   บริการอื่น ๆ

-   บริการให้กู้เงินโดยการรับจำนำสินค้าที่ฝากอยู่กับบริษัทย่อย
    ซึ่งประกอบกิจการคลังสินค้ารับอนุญาต

-   บริการท่าสำหรับเทียบเรือเดินทะเล ซึ่งสามารถเทียบเรือขนาดใหญ่ได้พร้อมกัน 2 ลำ
    รวมทั้งบริเวณที่จอดเรือลำเลียงสินค้าจำนวนมาก

-   บริการสินค้าผ่านท่าหรือเขตคลังสินค้า สำหรับสินค้าที่มิได้นำเข้าเก็บในคลังสินค้าของบริษัท
    แต่นำผ่านไปยังสถานที่อื่น

-   บริการชั่งน้ำหนักโดยใช้เครื่องชั่งที่ทันสมัยและเที่ยงตรงขนาด 18 x 3 เมตร 60 ตัน จำนวน
    3 เครื่อง

-   บริการขนถ่ายสินค้า โดยจัดหากรรมกร และอุปกรณ์ขนถ่ายสินค้าทุกชนิดไว้บริการอย่างพร้อมมูล
    และพอเพียง

-   บริการจัดหาการประกันภัยในสินค้าที่นำเข้าเก็บในคลังสินค้าตามความประสงค์ของลูกค้า

-   บริการด้านความปลอดภัย โดยมียามรักษาการณ์ภายในบริเวณคลังสินค้าตลอด 24 ชั่วโมง

ขั้นตอนการให้บริการ

1. ลูกค้าแจ้งความประสงค์ขอใช้บริการ

2. บริษัทจัดตารางเวลาให้ลูกค้าตามลำดับในการใช้บริการ

3.  กำหนดอัตราราคาตามประกาศของบริษัท

-   บริการบรรจุและขนถ่ายสินค้า

โดยบริษัทได้ทำสัญญาอนุญาตให้บริษัท พลังทิพย์ขนส่ง จำกัด (เดิมชื่อบริษัทสยามเฟอร์ไลน์ จำกัด)
ใช้สถานที่บริเวณคลังสินค้าและท่าเทียบเรือของบริษัท เพื่อรับบรรจุและขนถ่ายสินค้า สัญญาคราวละ
1 ปี ซึ่งบริษัท พลังทิพย์ขนส่ง จำกัด จะเป็นผู้รับผิดชอบในการจัดหากรรมกรและอุปกรณ์ต่าง ๆ
มาปฏิบัติงาน ณ บริเวณคลังสินค้าและท่าเทียบเรือของบริษัท
เพื่อรับบรรจุและขนถ่ายสินค้าทุกชนิดให้เพียงพอกับปริมาณของงานและความประสงค์ของบริษัท
หรือเจ้าของสินค้า โดย บริษัท พลังทิพย์ขนส่ง จำกัด
จะให้ค่าตอบแทนในอัตราตามที่ได้ตกลงกันไว้กับบริษัท

-   บริการให้เช่าสถานที่

บริษัทมีบริการให้เช่าพื้นที่กลางแจ้ง ทั้งนี้ขึ้นกับประเภทของสินค้า
ซึ่งส่วนใหญ่จะเป็นสินค้าประเภทแผ่นเหล็ก

-   บริการให้กู้โดยมีสินค้าฝากเป็นประกัน

บริการให้กู้เงินโดยการรับจำนำสินค้าที่ฝากอยู่กับบริษัทย่อยซึ่งประกอบกิจการคลังสินค้ารับอนุญาต
โดยผู้ฝากสินค้าสามารถนำใบประทวนสินค้าที่บริษัทย่อยออกให้มาสลักหลังจำนำกับบริษัทเพื่อขอกู้ยืมเงินไปหมุนเวียน

บริษัทมีวงเงินจัดสรรให้กู้สำหรับธุรกิจซื้อมาขายไปจำนวน 50 ล้านบาท และธุรกิจน้ำมันพืช จำนวน
600 ล้านบาท เพียงสิ้นปี 2553
บริษัทมีสัดส่วนเงินให้กู้ยืมคงค้างแก่ลูกค้ากลุ่มธุรกิจน้ำมันพืชทั้งจำนวน

นโยบายให้กู้ยืม

1.  ให้กู้ยืมแก่บุคคลธรรมดาและนิติบุคคล โดยการรับจำนำสินค้าที่ฝากไว้กับ

  บริษัทย่อย

2.  การพิจารณาให้กู้

    1.  พิจารณาคุณสมบัติของลูกค้า จากประวัติการติดต่อกับลูกค้าที่ผ่านมาจากผลการดำเนินงาน
        และฐานะการเงิน

    2.  พิจารณาจากสภาพคล่องของสินค้า สินค้าที่ซื้อง่ายขายคล่องในท้องตลาด เช่น ปุ๋ยเคมี
        ข้าวสาร น้ำตาลทราย บริษัทจะพิจารณาให้กู้สำหรับกิจการดังกล่าว
        หากเป็นสินค้าที่ไม่มีสภาพคล่อง เมื่อยึดมา แล้วขายได้ยาก เช่น
        เครื่องจักรที่มีลักษณะเฉพาะเจาะจงสำหรับบริษัทใดบริษัทหนึ่ง บริษัทก็จะไม่ให้กู้ยืม

    3.  พิจารณาวัตถุประสงค์ในการขอกู้ บริษัทจะให้กู้ยืมเพื่อการค้าเท่านั้น
        จะไม่ให้กู้ยืมเพื่อการเก็งกำไร

นโยบายเกี่ยวกับการรับประกันหรือการค้ำประกัน

1.  สินค้าที่รับจำนำต้องเป็นสินค้าที่มีสภาพคล่อง

2.  บริษัทจะประเมินราคาสินค้าตามต้นทุนของสินค้าไม่ใช่ราคาตลาด

3.  โดยปกติอัตราการรับจำนำไม่เกินร้อยละ 70 ของต้นทุนสินค้า

ขั้นตอนการให้กู้ยืม

1.  เอกสารเบื้องต้นประกอบการกู้เงินโดยมีสินค้าที่ฝากเป็นจำนำ ได้แก่ หนังสือรับรองบริษัท
    ใบทะเบียนการค้า หนังสือบริคณห์สนธิ สำเนาบัญชีรายชื่อผู้ถือหุ้น งบการเงินย้อนหลัง 3 ปี

2.  เอกสารประกอบการพิจารณาราคาต้นทุนได้แก่ ใบอินวอยช์ บิลออฟแลดดิ้ง ใบขนสินค้าเข้าออก
    (กรมศุลกากร/การท่าเรือ) รายงานการตรวจสินค้าต้นทางและปลายทาง
    ใบรายงานต้นทุนสินค้าของผู้กู้

3.  พิจารณาตรวจสอบความถูกต้องของเอกสารก่อนทำการจ่ายเงินกู้ให้แก่ลูกค้า
    เอกสารที่ต้องตรวจสอบได้แก่ ความมั่นคงของสถานะการเงิน ใบขอกู้เงิน
    ตั๋วสัญญาใช้เงินตามจำนวนที่ให้กู้ หนังสือยืนยันภาระหนี้ และหลักประกัน
    ชื่อผู้ฝากที่ระบุในใบรับของคลังสินค้าและใบประทวนสินค้าต้องตรงกับที่ปรากฎในใบอินวอยช์
    บิลออฟแลนดิ้ง ใบขนสินค้าขาเข้าฯ ตลอดจนการสลักหลังเอกสาร และการค้ำประกัน เป็นต้น

4.  จัดทำ ติดต่อประกันภัย ตามจำนวนเงินที่กู้โดยโอนผลประโยชน์ตามกรมธรรม์ให้กับบริษัท

ผู้มีอำนาจอนุมัติวงเงินให้กู้ยืม

การให้กู้ยืมลูกค้าแต่ละราย จะต้องขออนุมัติจากที่ประชุมคณะกรรมการ หรือ คณะกรรมการบริหาร
หรือฝ่ายจัดการของบริษัท ( แล้วแต่กรณี ) และกำหนดเป็นวงเงินให้กู้ยืม
ทางด้านปฏิบัติการก็ปฏิบัติไปตามวงเงินนั้นเป็นราย ๆ ไป

การควบคุมดูแลและติดตามลูกหนี้

1.  บริษัทเรียกเก็บดอกเบี้ยเดือนละครั้ง ทุกสิ้นเดือน

2.  ติดตามควบคุมให้ลูกค้าชำระเงินต้นตามกำหนดเวลาของตั๋วสัญญาใช้เงิน (ปกติ 3-6 เดือน)
    ซึ่งในช่วง 10 ปีที่ผ่านมาลูกค้าไม่เคยมีปัญหาการชำระคืนเงินให้กู้ยืม

3.  เมื่อครบกำหนดระยะเวลาที่ได้กำหนดไว้
    สามารถต่อตั๋วของยอดเงินที่ค้างชำระได้ซึ่งทางบริษัทจะประเมินราคาสินค้าที่รับจำนำใหม่ว่าคุ้มหนี้หรือไม่

4.  บริษัทมีการประเมินราคาสินค้าที่รับจำนำเป็นประจำทุก 3 เดือน
    สินค้าเสื่อมสภาพจะประเมินราคาใหม่ให้เหมาะสม
    สำหรับส่วนต่างที่ลดลงลูกค้าจะจ่ายเงินไถ่ถอนหรือเพิ่มหลักประกันให้เพียงพอกับยอดหนี้ที่ค้างชำระ

(2) การตลาดและภาวะการแข่งขัน

-   การจำหน่ายและช่องทางการจัดจำหน่าย

ธุรกิจของบริษัทจะดำเนินไปใน 2 ลักษณะ คือ

1.  กลุ่มลูกค้าที่ติดต่อกับบริษัทโดยตรง ส่วนใหญ่จะเป็นลูกค้าเช่า ที่เคยใช้บริการอยู่กับบริษัทมานาน
    และมีความสัมพันธ์ที่ดีต่อกัน และพึงพอใจสถานที่เช่าของบริษัทที่ได้มาตรฐาน ปลอดภัย
    มีทำเลที่ตั้งที่สะดวกในการคมนาคม ลูกค้ากลุ่มเป้าหมาย ได้แก่ ผู้ส่งออก ผู้นำเข้า
    และผู้ประกอบการอุตสาหกรรม เป็นต้น

2.  กลุ่มลูกค้าที่บริษัทเข้าไปติดต่อลูกค้าเอง ส่วนใหญ่จะเป็นลูกค้าฝากเอกสาร
    เนื่องจากเป็นธุรกิจที่มีการแข่งขันสูง บริษัทจำเป็นต้องมีทีมงานฝ่ายการตลาดเข้าพบลูกค้า
    เพื่อนำเสนอการบริการรับฝากเอกสารแบบครบวงจร โดย การออกบูธ
    (BOOTH)ในสถานที่ต่างๆ แจก Brochure
    ไปให้กับลูกค้าเป้าหมายทุกเพื่อเป็นการแนะนำให้รู้จักกับบริษัทและทราบถึงบริการต่าง ๆ
    ของบริษัท เมื่อใดก็ตามที่เกิดความต้องการใช้บริการก็จะสามารถติดต่อได้ทันที
    ลูกค้าที่เป็นเป้าหมาย ได้แก่ บริษัทเอกชน หน่วยงานราชการ และรัฐวิสาหกิจ เป็นต้น

ในปี 2554 สัดส่วนลูกค้าที่ติดต่อกับบริษัทโดยตรง คิดเป็นร้อยละ 13 ของยอดรายได้
และสัดส่วนลูกค้าที่บริษัทเข้าไปติดต่อเอง คิดเป็นร้อยละ 87 ของยอดรายได้

-   ลักษณะของลูกค้าและความสัมพันธ์ระหว่างลูกค้ากับบริษัท

ลูกค้าของบริษัทส่วนใหญ่เป็นลูกค้าฝากเอกสารบรรจุกล่อง / แฟ้ม
และลูกค้าที่เป็นผู้นำเข้าสินค้าประเภท ไม้แปรรูป ฝ้ายอัดเบลล์ ถั่วเหลือง และข้าวสาลี ลูกค้าที่เป็น
ผู้ส่งออกสินค้าประเภทน้ำตาลทราย และข้าวสาร เป็นต้น และลูกค้าที่เป็นผู้ค้าปลีกขนาดใหญ่
มีสินค้าประเภทอุปกรณ์กีฬา รองเท้า กระเบื้อง อุปกรณ์ตกแต่งบ้าน เครื่องเขียน อุปกรณ์สำนักงาน
และวัตถุดิบในการทำอาหาร เป็นต้น ลูกค้าส่วนใหญ่ประมาณ ร้อยละ 65
จะเป็นลูกค้าฝากสินค้าและเอกสารและส่วนน้อยประมาณร้อยละ 35 เป็นลูกค้าเช่า ในระยะกว่า 10
ปีที่ผ่านมาลูกค้าเก่าของบริษัทส่วนใหญ่ยังคงใช้บริการต่อเนื่องมาจนถึงปัจจุบัน
เนื่องจากบริษัทให้บริการที่ดีมีคุณภาพ สะดวก รวดเร็ว ซื่อสัตย์ มีความยืดหยุ่นในการให้บริการ
และมีความสัมพันธ์ที่ดีกับลูกค้า

สัดส่วนการให้บริการลูกค้ารายใหญ่ 10 รายแรก ในช่วง 3 ปีที่ผ่านมา

ปี 2552 ปี 2553 ปี 2554

41.98% 28.95% 10.81%

-   กลยุทธ์ในการแข่งขัน

บริษัทไม่มีนโยบายใช้ราคาเป็นเครื่องมือในการแข่งขัน
แต่จะเน้นด้านการให้บริการอย่างมีคุณภาพและประสิทธิภาพเป็นเครื่องมือแทน
บริษัทได้ปรับปรุงพัฒนาเครื่องจักรอุปกรณ์และระบบการขนถ่ายทดแทนการใช้แรงงานอย่างต่อเนื่อง
ทำให้ระบบการขนถ่ายมีประสิทธิภาพดีขึ้น
เพิ่มความรวดเร็วในการขนถ่ายสินค้าของบริษัทส่งผลให้ลูกค้าประหยัดเวลาและค่าใช้จ่ายต่าง ๆ
ในการขนส่ง และเป็นการเพิ่มมูลค่าการให้บริการต่อลูกค้าของบริษัท
นอกจากนั้นบริษัทยังมีบริการรับบรรจุสินค้าที่นำมาในลักษณะเทกอง (BULK)
อันเป็นการอำนวยความสะดวกแก่ลูกค้าในการขนส่ง อนึ่งความซื่อสัตย์
ซึ่งเป็นหัวใจในการประกอบกิจการค้าและเป็นสิ่งที่บริษัทยึดมั่นมาโดยตลอด
ทำให้ได้รับความไว้วางใจและความเชื่อถือจากลูกค้าเสมอมา

ทำเลสถานที่ตั้งของคลังสินค้า และท่าเทียบเรือ
เป็นส่วนหนึ่งที่ทำให้ลูกค้าพึงพอใจที่จะเข้ามาใช้บริการเนื่องจากคลังสินค้าของบริษัทมีท่าเทียบเรือติดแม่น้ำเจ้าพระยา
และตัวคลังสินค้าเองก็อยู่ใกล้ถนนใหญ่ การคมนาคมจึงสะดวกสบายทั้งทางน้ำและทางบก
ลูกค้าสามารถขนถ่ายสินค้าได้สะดวกรวดเร็ว
อีกทั้งยังเป็นการช่วยลดค่าใช้จ่ายให้แก่ลูกค้าอีกทางหนึ่งด้วย

การเปิดถนนวงแหวนอุตสาหกรรม เชื่อมถนนพระราม 3-ถนนปู่เจ้าสมิงพราย-ถนนสุขสวัสดิ์
และการเปิดถนนทางด่วนพิเศษสายบางพลี-สุขสวัสดิ์
ต่อเชื่อมจากถนนวงแหวนรอบนอกกรุงเทพมหานครด้านใต้ บริเวณถนนสุขสวัสดิ์ ข้ามแม่น้ำเจ้าพระยา
ผ่านถนนสุขุมวิท ถนนศรีนครินทร์ ถนนเทพารักษ์ จนถึงจุดบรรจบถนนวงแหวนด้านตะวันออก
(บางปะอิน-บางนา) ซึ่งมีจุดตัดผ่านถนนดังกล่าวโดยมีทางขึ้น-ลงได้ทุกทิศทาง
รวมทั้งสามารถเชื่อมต่อกับถนนวงแหวนอุตสาหกรรมที่บริเวณวัดหญ้าแพรก
ถนนปู่เจ้าสมิงพรายได้อีกด้วยทำให้การคมนาคมของคลังสินค้าสะดวกมากยิ่งขึ้น
ด้วยเหตุนี้บริษัทจึงมีความเชื่อมั่นว่าจากจุดที่ตั้งคลังสินค้าบริเวณถนนสุขสวัสดิ์
จะเพิ่มความต้องการใช้บริการพื้นที่คลังสินค้าจากลูกค้ามากยิ่งขึ้น
และเป็นการเพิ่มโอกาสในการทำธุรกิจใหม่ๆ ให้แก่บริษัท และลูกค้าด้วย

ความปลอดภัยในสินค้าที่เก็บรักษา ด้วยบริษัทมีคลังสินค้าที่ได้มาตรฐานมีความมั่นคงแข็งแรง
ระบบพื้นลอยบนเสาเข็ม (Slab on piles)
ป้องกันการทรุดตัวของพื้นที่ที่ต้องรองรับน้ำหนักสินค้าจำนวนมากๆ ได้เป็นอย่างดี
มีระบบรักษาความปลอดภัยครบถ้วนตลอด 24 ชั่วโมง
ควบคุมด้วยระบบกล้องวงจรปิดและเจ้าหน้าที่รักษาความปลอดภัย ภายในคลังสินค้าติดตั้ง Smoke
Detector, Heat Detector, Fire Alarm
และอุปกรณ์ดับเพลิงซึ่งใช้น้ำยาชนิดพิเศษไม่ทำลายสินค้าที่เก็บรักษาอยู่
มีระบบท่อส่งน้ำดับเพลิงรอบบริเวณคลังสินค้า พร้อมระบบรักษาความสะอาดที่ได้มาตรฐานสูง

ตลอดระยะเวลาที่ดำเนินกิจการ บริษัทคำนึงถึงความปลอดภัยในสินค้าของลูกค้าเป็นเรื่องสำคัญ
จึงได้มีการพัฒนาและปรับปรุงตรวจสอบระบบป้องกันภัยทั้งด้านอัคคีภัยและภัยจากทางน้ำอย่างสม่ำเสมอ
มีการวางแผนและฝึกอบรมระบบป้องกันอัคคีภัยให้กับพนักงานเป็นประจำทุกปี

นอกจากจะคำนึงความปลอดภัยในสินค้าที่เก็บรักษาแล้ว
บริษัทยังคำนึงถึงความปลอดภัยในการทำงานของพนักงาน ผู้ใช้บริการ และผู้มาติดต่องาน ณ
บริเวณคลังสินค้าของบริษัททั้ง 3 แห่ง บริษัทจึงได้ว่าจ้างทีมวิศวกรควบคุม
ซึ่งผ่านการอบรมและขึ้นทะเบียนเป็นผู้ตรวจสอบอาคารและอุปกรณ์ตามกฎหมายให้มาดำเนินการตรวจสอบอาคารและอุปกรณ์ประกอบของอาคารเป็นประจำทุกปี
โดยมีแผนการตรวจสอบและติดตามประจำปีดังนี้ ตรวจสอบความมั่นคงแข็งแรงของอาคาร
ตรวจสอบระบบลิฟต์ ระบบไฟฟ้า ระบบปรับอากาศ ระบบสุขอนามัยและสิ่งแวดล้อม
ระบบป้องกันและระงับอัคคีภัย สมรรถนะของระบบและอุปกรณ์ต่างๆ ของอาคาร
ระบบบริหารจัดการความปลอดภัยในอาคาร
ซึ่งบริษัทได้รับใบรับรองการตรวจสอบอาคารจากหน่วยงานราชการมาตลอดจนถึงปัจจุบัน

-   แนวโน้มการเจริญเติบโตของอุตสาหกรรม

คลังสินค้าในประเทศไทยแบ่งออกเป็นประเภทใหญ่ๆ ได้ 3 ประเภทคือ

1.  คลังสินค้าที่เจ้าของมีไว้ใช้ประโยชน์เอง เช่น คลังสินค้าของโรงงาน ห้างสรรพสินค้า
    ผู้นำเข้า และผู้ส่งออก เป็นต้น ช่วงใดที่เหลือใช้ก็อาจให้เช่าทั่วไปด้วย

2.  คลังสินค้าที่เจ้าของมีไว้เพื่อให้เช่าโดยเฉพาะ คือ ไม่ได้มีวัตถุประสงค์เพื่อใช้ประโยชน์เอง
    แต่มุ่งให้ผู้ประกอบการ ตามข้อ 1. ที่ไม่มีคลังสินค้าเป็นของตนเองเช่า

3.  คลังสินค้าจดทะเบียนเป็นคลังสินค้าที่ต้องจดทะเบียนกับกระทรวงพาณิชย์
    มีสิทธิใช้คำว่าคลังสินค้าต่อท้ายชื่อบริษัท
    สามารถให้เช่าคลังและรับฝากสินค้าโดยการออกใบรับของคลังสินค้าและใบประทวนสินค้าให้แก่ผู้ฝาก
    ซึ่งผู้ฝากสามารถนำไปทำนิติกรรมเกี่ยวกับการโอนกรรมสิทธิ์ในสินค้าและจำนำสินค้าก็ได้

ในรอบกว่า 10 ปีที่ผ่านมาความต้องการใช้พื้นที่คลังสินค้ามีเพิ่มขึ้นโดยตลอดกล่าวคือ
เพิ่มขึ้นตามความเจริญเติบโตทางภาวะเศรษฐกิจของประเทศ
และมีแนวโน้มที่คลังสินค้าที่มีมาตรฐานดีและมีท่าเทียบเรือเดินทะเลขนาดใหญ่ติดแม่น้ำเจ้าพระยาจะทวีความสำคัญมากขึ้นเรื่อย
ๆ
เนื่องจากมีคลังสินค้ารุ่นเก่าจำนวนไม่น้อยได้เปลี่ยนไปดำเนินธุรกิจทางด้านอื่นที่ให้ผลตอบแทนมากกว่า
ได้แก่ โรงแรม คอนโดมิเนียม และ อาคารสำนักงาน เป็นต้น

ในระยะกลางและระยะยาว ธุรกิจคลังสินค้าที่มีมาตรฐานดียังคงมีแนวโน้มที่จะเติบโตต่อไปได้ดี
คือต้องเติบโตควบคู่ไปพร้อมกับผลิตภัณฑ์มวลรวมของประเทศ
ปริมาณสินค้านำเข้าและส่งออกของประเทศที่เพิ่มขึ้นทำให้ความต้องการใช้พื้นที่คลังสินค้าเพิ่มขึ้นเช่นกัน
ในขณะที่พื้นที่คลังสินค้าในเขตกรุงเทพฯ
และปริมณฑลที่อยู่ติดริมฝั่งแม่น้ำเจ้าพระยามีแนวโน้มที่จะลดน้อยลงไป
ทั้งนี้เนื่องจากธุรกิจคลังสินค้าเก่าๆ
เมื่อถึงจุดหนึ่งก็จะเปลี่ยนแปลงไปทำธุรกิจทางด้านอื่นที่ให้ผลตอบแทนที่ดีกว่า เช่น โรงแรม
คอนโดมิเนียม และอาคารสำนักงาน เป็นต้น ในขณะที่โอกาสที่คลังสินค้าใหม่ๆ
จะเกิดก็เป็นไปได้ยากมาก
เพราะมีข้อจำกัดทางด้านราคาที่ดินและสิ่งปลูกสร้างดังนั้นคลังสินค้าใหม่จึงมีแนวโน้มที่จะเกิดขึ้นในต่างจังหวัดมากกว่า
เช่น พระนครศรีอยุธยา อ่างทอง ชลบุรี และฉะเชิงเทรา เป็นต้น

-   สภาพการแข่งขันภายในอุตสาหกรรม

ในสภาวะปกติการประกอบธุรกิจด้านการให้บริการคลังสินค้าและท่าเทียบเรือของบริษัท
จัดได้ว่ามีการแข่งขันไม่มากนักและมีคู่แข่งขันรายสำคัญๆ เพียงไม่กี่ราย ได้แก่
บริษัทที่จดทะเบียนในตลาดหลักทรัพย์แห่งประเทศไทยในหมวดขนส่งและโลจิสติกส์

จากข้อจำกัดด้านการลงทุนในที่ดินและสิ่งปลูกสร้าง
ซึ่งเป็นส่วนของการลงทุนที่สำคัญของธุรกิจคลังสินค้า
ทำให้โอกาสที่จะมีผู้ประกอบธุรกิจรายใหม่เข้ามาในตลาดกระทำได้ยากมากขึ้น
นอกจากนี้ยังส่งผลให้ผู้ประกอบธุรกิจนี้ในปัจจุบันมีโอกาสขยายธุรกิจลดลง
ดังนั้นจึงพอจะกล่าวสรุปได้ว่าสภาพการแข่งขันในธุรกิจนี้ค่อนข้างคงที่
และจะเป็นตลาดที่มีผู้ดำเนินการน้อยรายในขณะที่มูลค่าของตลาดสูงขึ้นจากการขยายตัวของการส่งออกและนำเข้าสินค้าที่เพิ่มมากขึ้น

สำหรับการให้บริการด้านรับฝากเอกสารนั้น แม้จะมีคู่แข่งในตลาดการค้าไม่มากราย
แต่กลับมีการแข่งขันที่สูง
บริษัทจึงต้องเร่งพัฒนาการให้บริการและทีมงานทั้งฝ่ายการตลาดและลูกค้าสัมพันธ์พบปะลูกค้าอย่างใกล้ชิดทั้งก่อนและหลังการขาย
เพื่อสอบถามความต้องการและความพึงพอใจของลูกค้า เพื่อนำมาพัฒนาการให้บริการอย่างต่อเนื่อง

อนึ่ง บริษัทสามารถสร้างความเชื่อมั่นให้กับลูกค้าด้วยจุดเด่น 3 ประการ คือ

1.  บริษัท มีชื่อเสียงดี เปิดบริการมากว่า 30 ปี เป็นที่รู้จักและเชื่อถือของผู้ใช้บริการ
    และสถาบันการเงิน

  2. มีกรรมสิทธิ์ในคลังสินค้าที่ได้มาตรฐาน มีความมั่นคง แข็งแรง ปลอดภัย และมีทำเลที่ตั้งดี
  การคมนาคมสะดวก ติดแม่น้ำเจ้าพระยา ติดถนนสุขสวัสดิ์เชื่อมถึงถนนวงแหวนอุตสาหกรรม
  และเมื่อปลายปี 2550 ได้มีการเปิดถนนทางด่วนพิเศษสายบางพลี-
  สุขสวัสดิ์ต่อเชื่อมวงแหวนรอบนอกกรุงเทพด้านใต้เพิ่มอีกหนึ่งสาย
  ซึ่งในช่วงที่ประเทศไทยต้องประสบกับเหตุการณ์มหาอุทกภัยในหลายจังหวัดรวมถึงในกรุงเทพมหานครด้วยนั้น
  สถานประกอบของบริษัททั้งที่สำนักงาน คลังสินค้า และคลังเอกสาร
  ไม่ได้รับผลกระทบจากเหตุการณ์นั้นแต่ประการใด โดยยังคงเปิดให้บริการกับลูกค้าได้ตามปกติ

  3. บริการดี

  3.1 พนักงานมีคุณภาพทำให้การตรวจรับ-จ่ายสินค้าถูกต้อง แม่นยำ และรวดเร็ว

  3.2 อุปกรณ์บรรจุและขนถ่ายมีประสิทธิภาพสูง พนักงานมีความชำนาญ
  ทำให้การขนถ่ายสินค้ารวดเร็วและไม่เกิดความเสียหาย

  3.3 มีความยืดหยุ่นในการปฏิบัติงาน และสามารถพัฒนาการให้บริการด้วยเทคโนโลยีที่ทันสมัย
  ทำให้สามารถตอบสนองความต้องการของลูกค้าได้ดี

(3) การจัดหาผลิตภัณฑ์หรือบริการ

บริษัท ทรัพย์ศรีไทย จำกัด (มหาชน) มีคลังสินค้าให้บริการอยู่ 3 แห่งด้วยกันคือ

คลังสินค้า 1 และท่าเทียบเรือ ตั้งอยู่เลขที่ 71,71/1-8 หมู่ที่ 1 ซอยสุขสวัสดิ์ 49 ถนนสุขสวัสดิ์
ตำบลบางจาก อำเภอพระประแดง จังหวัดสมุทรปราการ โทร.02-463-4280-9 โทรสาร
02-463-4287, 02-818-7847 ประกอบด้วยส่วนต่างๆ คือ

1.  คลังเก็บสินค้า เป็นตึกก่ออิฐฉาบปูน หลังคาโครงเหล็กมุงกระเบื้อง
    พื้นคอนกรีตเสริมเหล็กตั้งบนเสาเข็มและมีช่องระบายอากาศเปิดปิดได้ แต่ละหลังมีพื้นที่ 742
    ตารางเมตร ถึง 2,024 ตารางเมตร จำนวนทั้งสิ้น 28 หลัง รวมพื้นที่ทั้งสิ้น 41,987
    ตารางเมตร สามารถจุสินค้าได้ประมาณ 209,935 เมตริกตัน

2.  ท่าเทียบเรือ 2 ท่า สามารถเทียบเรือขนาดความยาวไม่เกิน 565 ฟุต กินน้ำลึกไม่เกิน 27
    ฟุต ได้พร้อมกัน 2 ลำ

3.  ที่พักสินค้ามีหลังคาคลุมสำหรับวางสินค้าที่รอขนถ่ายลงเรือเดินทะเลขนาดใหญ่ และเรือลำเลียง
    พื้นที่ประมาณ 4,003 ตารางเมตร สามารถจุสินค้าได้ประมาณ 11,969 เมตริกตัน

4.  ถนนภายในบริเวณคลังสินค้าสะดวก มีที่จอดรถบรรทุกสินค้าได้ประมาณ150 คัน

5.  มีสำนักงานและส่วนบริการต่างๆ เช่น สำนักงานบริการเจ้าหน้าที่ต่าง ๆ ที่เกี่ยวข้อง
    สำนักงานให้เช่า สถานีชั่งน้ำหนักสินค้า

คลังสินค้า 2 และคลังเอกสาร ตั้งอยู่เลขที่ 115 หมู่ที่ 6 ซอยสุขสวัสดิ์ 76ถนนสุขสวัสดิ์
ตำบลบางจาก อำเภอพระประแดง จังหวัดสมุทรปราการ โทร 02-463-0127,02-464-1502-9
โทรสาร 02-817-5190 ประกอบด้วยส่วนต่างๆ คือ

1. คลังเก็บสินค้า เป็นตึกก่ออิฐฉาบปูน หลังคาโครงเหล็กมุงกระเบื้อง
พื้นคอนกรีตเสริมเหล็กตั้งบนเสาเข็มและมีช่องระบายอากาศเปิดปิดได้ แต่ละหลังมีพื้นที่ 1,750
ตารางเมตร ถึง 1,875 ตารางเมตร จำนวนทั้งสิ้น 8 หลัง รวมพื้นที่ทั้งสิ้น 14,190 ตารางเมตร
สามารถจุสินค้าได้ประมาณ 79,700 เมตริกตัน

2. คลังเก็บเอกสาร จำนวน 6 หลัง รวมพื้นที่ทั้งสิ้น 10,338 ตารางเมตร

3. บริการห้องควบคุมอุณหภูมิและความชื้น พื้นที่ 96 ตารางเมตร ควบคุมอุณหภูมิที่ +20^(o)C ถึง
+25^(o)C ความชื้นสัมพัทธ์ ที่ 40% ถึง 50% ตลอด 24 ชั่วโมง
เพื่อใช้เป็นสถานที่เก็บสื่ออิเล็กทรอนิกส์ หรือสินค้าที่มีความจำเป็นต้องเก็บในห้องควบคุมอุณหภูมิ

4. ถนนภายในบริเวณคลังสินค้า สะดวก มีที่จอดรถบรรทุกสินค้าได้ประมาณ 100 คัน

5. สำนักงานและส่วนบริการต่างๆ เช่น สำนักงานบริการเจ้าหน้าที่ต่างๆ ที่ เกี่ยวข้อง
สำนักงานให้เช่า สถานีชั่งน้ำหนักสินค้า

คลัง 3 (คลังเอกสาร) ตั้งอยู่เลขที่ 115/7-9 หมู่ที่ 6 ซอยสุขสวัสดิ์ 76 ถนนสุขสวัสดิ์
ตำบลบางจาก อำเภอพระประแดง จังหวัดสมุทรปราการ โทร.02-819-9322-3
,02-819-9372-77,02-819-9379 โทรสาร 02-819-9378 ประกอบด้วยส่วนต่าง ๆ คือ

1.  คลังเก็บเอกสาร เป็นตึกก่ออิฐฉาบปูน สูงถึง 15 เมตร หลังคาโครงเหล็ก มุงด้วย Metal
    sheet พื้นคอนกรีตเสริมเหล็กลอยบนเสาเข็ม (Slab on piles) จำนวน 7 หลัง
    มีพื้นที่ตั้งแต่ 1,170 ถึง 2,890 ตารางเมตร รวมพื้นที่ 12,709 ตารางเมตร

2.  อาคารคลังเก็บเอกสารห้องมั่นคง (Strong Room) กันไฟได้นานกว่า 3 ชั่วโมง 1 หลัง
    พร้อมระบบคลังสินค้าอัตโนมัติ AS/RS (Automated Storage and Retrieval System)
    พื้นที่ 1,445 ตารางเมตร

3.  ชั้นจัดเก็บเอกสาร พร้อมระบบป้องกันอัคคีภัยได้แก่ Smoke Detector, Heat Detector,
    Fire Alarm ถังดับเพลิง และระบบท่อดับเพลิงรอบโครงการ
    ระบบป้องกันโจรภัยด้วยแสงอินฟาเรด และกล้องวงจรปิด

4.  ห้องควบคุมอุณหภูมิและความชื้นในอาคาร Strong Room กันไฟได้นานกว่า 3 ชั่วโมง
    พื้นที่รวม 156 ตารางเมตร ควบคุมอุณหภูมิ +20^(o)C ถึง +25^(o)C ความชื้นสัมพัทธ์ ที่
    40% ถึง 50% ตลอด 24 ชั่วโมง เพื่อใช้เป็นสถานที่เก็บสื่ออิเล็กทรอนิกส์
    หรือสินค้าที่มีความจำเป็นต้องเก็บในห้องควบคุมอุณหภูมิ

5.  ถนนภายในบริเวณคลังสินค้าสะดวก เป็นคอนกรีตเสริมเหล็กลอยบนเสาเข็มทั้งหมด
    มีความแข็งแรง ไม่ทรุดตัว

6.  อาคารสำนักงาน และบริการต่าง ๆ สำหรับพนักงานและเจ้าหน้าที่ที่เกี่ยวข้อง

คลังสินค้าในประเทศไทยให้บริการรับฝากสินค้าที่จำเป็นต่อการดำรงชีพอันได้แก่
ผลิตภัณฑ์ทางการเกษตรและผลิตภัณฑ์อุตสาหกรรม
ซึ่งมีความสำคัญต่อการพัฒนาเศรษฐกิจอันเป็นภาพลักษณ์ของประเทศ
คลังสินค้าจึงเป็นธุรกิจที่สำคัญมากที่ให้บริการรับฝากวัตถุดิบ ผลิตภัณฑ์สำเร็จรูป
และเป็นที่อำนวยความสะดวกทางด้านการให้สินเชื่อ
อีกทั้งยังช่วยในการเก็บสินค้าไว้เพื่อรักษาระดับราคา

ปริมาณความต้องการใช้โกดังเก็บสินค้าขึ้นอยู่กับปริมาณผลผลิตทางด้านเกษตรกรรม
และผลผลิตทางด้านอุตสาหกรรมที่ผลิตขึ้นภายในประเทศและที่นำเข้าจากต่างประเทศ
รวมถึงนโยบายประกันราคาผลผลิตทางด้านเกษตรกรรมของรัฐบาลที่จะช่วยกระตุ้นให้ความต้องการคลังสินค้าสูงขึ้น
กล่าวคือ ในปีใดผลผลิตทางการเกษตร เช่น ข้าว น้ำตาล ยางพารา ฝ้าย มีปริมาณเพิ่มสูงขึ้น
ความต้องการใช้พื้นที่โกดังเพื่อเก็บสินค้าก็จะเพิ่มตามด้วย
นอกจากนี้ยังส่งผลต่อเนื่องให้การนำเข้าปุ๋ยเคมีเพื่อใช้ในการเกษตรมีปริมาณสูงขึ้น
และก่อให้เกิดความต้องการใช้พื้นที่โกดังเพื่อเก็บปุ๋ยเคมีสูงขึ้นด้วยเช่นกัน
ในส่วนของผลผลิตด้านอุตสาหกรรม เช่น อลูมิเนียม อุปกรณ์ไฟฟ้า อุปกรณ์กีฬา
หรือชิ้นส่วนอุปกรณ์คอมพิวเตอร์ ที่ผลิตเพื่อสนองความต้องการของตลาด ผู้ผลิตมักประสบปัญหา
พื้นที่ในการเก็บสินค้าเพื่อรอการจำหน่าย
บริการคลังสินค้าของบริษัทจึงเป็นการเข้ามาตอบสนองความต้องการพื้นที่ในการเก็บรักษาสินค้าของผู้ผลิตทั้งในภาคอุตสาหกรรมและเกษตรกรรม

- กำลังการผลิตและปริมาณการผลิต-

  --------------------------------- ------------- ------------ ------------
                                    ปี 2552        ปี 2553       ปี 2554

  พื้นที่คลังสินค้าทั้งหมด(ตรม.)             81,769        80,669       80,669

  พื้นที่ให้บริการ (%)                    37.82         38.97        38.36

  พื้นที่ให้เช่า (%)                      50.71         48.67        52.74

  รวมการใช้พื้นที่จริง (%)                88.53         87.64        91.10
  --------------------------------- ------------- ------------ ------------

ผลกระทบต่อสิ่งแวดล้อม

การให้บริการของบริษัทในกิจการประเภทคลังสินค้าและท่าเทียบเรือไม่มีผลกระทบต่อสิ่งแวดล้อมแต่อย่างใด
เนื่องจากบริษัทได้ทำการศึกษาวิเคราะห์ผลกระทบและแนวทางการแก้ไขนำเสนอต่อคณะกรรมการสิ่งแวดล้อมและกรมเจ้าท่า
เพื่อขอใบอนุญาตมีและใช้ท่าเทียบเรือ
โดยการจัดสร้างรางระบายน้ำและบ่อดักไขมันเพื่อรองรับและบำบัดความสกปรกของน้ำทิ้งภายในโครงการ
และจัดทำตะแกรงดักขยะที่ฝาท่อระบายน้ำทุกช่อง และที่ปลายท่อก่อนระบายสู่แม่น้ำเจ้าพระยา
รวมทั้งจัดทำป้ายเตือนได้แก่ “ห้ามทิ้งขยะ และปัสสาวะลงในแม่น้ำ” “ชะลอความเร็ว” “ห้ามแซง”
ติดตามตำแหน่งต่าง ๆ
ภายในโครงการและปฏิบัติตามมาตรการป้องกันและลดผลกระทบสิ่งแวดล้อมด้านคุณภาพน้ำ เช่น
ตรวจสอบท่อระบายน้ำภายในบริเวณโครงการเพื่อป้องกันการอุดตัน ระมัดระวังในการขนถ่ายสินค้า
โดยเฉพาะปุ๋ยเคมีและสินค้าทางการเกษตร มิให้เกิดหกหล่นหรือรั่วไหลลงสู่แม่น้ำได้
นอกจากนี้บริษัทยังมีหน้าที่ต้องปฏิบัติตามเงื่อนไขใบอนุญาตให้มี/ใช้ท่าเทียบเรือ คือ
ตรวจสอบคุณภาพน้ำทิ้งที่ปล่อยจากโครงการทุกจุดโดยตรวจวัด PH, BOD, SUSPERDED SOLID
และ GREOSE AND OIL เป็นประจำทุก 3 เดือน และรายงานผลให้กรมเจ้าท่า
และคณะกรรมการสิ่งแวดล้อมแห่งชาติพิจารณาทุกครั้ง ซึ่งในการตรวจสอบคุณภาพน้ำทิ้งดังกล่าว
บริษัทได้ดำเนินการจ้างบริษัทที่มีความชำนาญและได้ขึ้นทะเบียนการปฏิบัติการวิเคราะห์กับกรมโรงงานอุตสาหกรรม
ทำหน้าที่ตรวจวิเคราะห์น้ำทิ้งโดยมีค่าใช้จ่ายต่อปีดังนี้

  --------------------------------------------- -------- -------- --------
                                                ปี 2552   ปี 2553   ปี 2554

  ค่าใช้จ่ายในการตรวจสอบคุณภาพน้ำทิ้งพร้อมจัดทำรายงาน    16,000   14,800   14,800
  --------------------------------------------- -------- -------- --------

รายงานผลการตรวจวัดคุณภาพน้ำประจำปี 2554 ดูรายละเอียดได้ในหน้า 27-28

รายงานผลการตรวจวัดคุณภาพน้ำ

ท่าเทียบเรือ บมจ.ทรัพย์ศรีไทย

แสดงผลการตรวจวัดคุณภาพน้ำประจำปี 2554

ชื่อโครงการ ท่าเทียบเรือ ทรัพย์ศรีไทย

สถานที่ ถนนสุขสวัสดิ์ ต.บางจาก อ.พระประแดง จ.สมุทรปราการ

เจ้าของโครงการ บริษัท ทรัพย์ศรีไทย จำกัด (มหาชน)

วันที่ตรวจวัด มกราคม , เมษายน ,กรกฎาคม , ตุลาคม 2554

+--------+---------------+-----+-----+-----+-------+--------+------+
| วันท    | จุดเก็บตัวอย่าง   |     |     |     |       |        |      |
| ี่ตรวจวัด |               |  รา |     |     |       |        |      |
|        |               | ยกา |     |     |       |        |      |
|        |               | รตร |     |     |       |        |      |
|        |               | วจว |     |     |       |        |      |
|        |               | ิเคร |     |     |       |        |      |
|        |               | าะห์ |     |     |       |        |      |
+--------+---------------+-----+-----+-----+-------+--------+------+
|        |               | PH  | BOD | SS  | Oil & | N      | P    |
|        |               |     | (mg |     | G     | itrate | hosp |
|        |               |     | /l) | (mg | rease |        | hate |
|        |               |     |     | /l) | (     | (mg/l  |      |
|        |               |     |     |     | mg/l) | NO₃)   | (    |
|        |               |     |     |     |       |        | mg/l |
|        |               |     |     |     |       |        | P    |
|        |               |     |     |     |       |        | O³₄) |
+--------+---------------+-----+-----+-----+-------+--------+------+
| มกราคม | ท่อระบ         | 7   | 2.5 | 1   | 1.0   | 0.171  | 0    |
| 2554   | ายน้ำทิ้งเหนือใหม่ | .22 |     | 5.0 |       |        | .593 |
+--------+---------------+-----+-----+-----+-------+--------+------+
|        | ท่อระบ         | 7   | 4.8 | 1   | 0.5   | 0.181  | 0    |
|        | ายน้ำทิ้งเหนือเก่า | .34 |     | 0.0 |       |        | .599 |
+--------+---------------+-----+-----+-----+-------+--------+------+
|        | ท่อร           | 7   | 1.5 | 1   | 0.5   | 0.192  | 0    |
|        | ะบายน้ำทิ้งใต้เก่า | .15 |     | 3.0 |       |        | .586 |
+--------+---------------+-----+-----+-----+-------+--------+------+
|        | น้ำแม่น้ำกลางเก่า | 7   | 3.0 | 1   | 1.5   | 0.187  | 0    |
|        |               | .20 |     | 0.0 |       |        | .579 |
+--------+---------------+-----+-----+-----+-------+--------+------+
| เมษายน | ท่อระบ         | 6   | 7.0 | 1   | 1.5   | 0.267  | 1    |
| 2554   | ายน้ำทิ้งเหนือใหม่ | .98 |     | 1.0 |       |        | .453 |
+--------+---------------+-----+-----+-----+-------+--------+------+
|        | ท่อระบ         | 7   | 4.0 | 7.0 | 1.0   | 1.845  | 6    |
|        | ายน้ำทิ้งเหนือเก่า | .30 |     |     |       |        | .787 |
+--------+---------------+-----+-----+-----+-------+--------+------+
|        | ท่อร           | 7   | 5.5 | 6.0 | 1.0   | 1.009  | 2    |
|        | ะบายน้ำทิ้งใต้เก่า | .00 |     |     |       |        | .580 |
+--------+---------------+-----+-----+-----+-------+--------+------+
|        | น้ำแม่น้ำกลางเก่า | 6   | 4.0 | 1   | 1.5   | 0.239  | 1    |
|        |               | .98 |     | 6.0 |       |        | .467 |
+--------+---------------+-----+-----+-----+-------+--------+------+
| ก      | ท่อระบ         | 6   | 1   | 4   | 3.5   | 0.114  | 2    |
| รกฎาคม | ายน้ำทิ้งเหนือใหม่ | .56 | 6.0 | 8.0 |       |        | .180 |
| 2554   |               |     |     |     |       |        |      |
+--------+---------------+-----+-----+-----+-------+--------+------+
|        | ท่อระบ         | 7   | 4.5 | 1   | 2.0   | 0.916  | 0    |
|        | ายน้ำทิ้งเหนือเก่า | .29 |     | 4.0 |       |        | .207 |
+--------+---------------+-----+-----+-----+-------+--------+------+
|        | ท่อร           | 7   | 6.0 | 1   | 2.5   | 0.505  | 0    |
|        | ะบายน้ำทิ้งใต้เก่า | .31 |     | 7.0 |       |        | .140 |
+--------+---------------+-----+-----+-----+-------+--------+------+
|        | น้ำแม่น้ำกลางเก่า | 6   | 4.0 | 4   | 2.0   | 0.767  | 1    |
|        |               | .17 |     | 8.0 |       |        | .720 |
+--------+---------------+-----+-----+-----+-------+--------+------+
| ตุลาคม  | ท่อระบ         | 6   | 7.5 | 3   | 1.5   | 0.151  | 1    |
| 2554   | ายน้ำทิ้งเหนือใหม่ | .41 |     | 5.0 |       |        | .120 |
+--------+---------------+-----+-----+-----+-------+--------+------+
|        | ท่อระบ         | 8   | 5.0 | 1   | 0.5   | 0.123  | 1    |
|        | ายน้ำทิ้งเหนือเก่า | .16 |     | 0.0 |       |        | .740 |
+--------+---------------+-----+-----+-----+-------+--------+------+
|        | ท่อร           | 8   | 3.0 | 2   | 1.0   | 0.129  | 1    |
|        | ะบายน้ำทิ้งใต้เก่า | .48 |     | 0.0 |       |        | .767 |
+--------+---------------+-----+-----+-----+-------+--------+------+
|        | น้ำแม่น้ำกลางเก่า | 7   | 4.0 | 4   | 2.0   | 0.178  | 0    |
|        |               | .11 |     | 3.0 |       |        | .820 |
+--------+---------------+-----+-----+-----+-------+--------+------+
| ค่าม    | น้ำทิ้ง ¹        | 5.5 | ≤   | ≤   | ≤ 5.0 | -      | -    |
| าตรฐาน |               | –   | 2   | 5   |       |        |      |
|        |               | 9.0 | 0.0 | 0.0 |       |        |      |
+--------+---------------+-----+-----+-----+-------+--------+------+
|        | น้ำผิวดิน ²      | 5.0 | ≤   | -   | -     | ≤ 5.0  | -    |
|        |               | –   | 4.0 |     |       |        |      |
|        |               | 9.0 |     |     |       |        |      |
+--------+---------------+-----+-----+-----+-------+--------+------+

หมายเหตุ

1. มาตรฐานน้ำทิ้งจากโรงงานอุตสาหกรรม ตามประกาศกระทรวงอุตสาหกรรม ฉบับที่ 2 (พ.ศ.
2539)

2. มาตรฐานคุณภาพน้ำในแหล่งน้ำผิวดิน ซึ่งมิใช่ทะเล ประเภทที่ 4
ตามประกาศคณะกรรมการสิ่งแวดล้อมแห่งชาติ ฉบับที่ 8 (พ.ศ. 2537)

สรุป : คุณภาพน้ำมีค่าอยู่ในเกณฑ์มาตรฐานฯที่กำหนด

PH ความเป็นกรด - ด่าง

BOD ความสกปรกในรูปสารอินทรีย์

SS (Suspended Solids) สารแขวนลอยทั้งหมด

Oil & Grease น้ำมันและไขมัน

Nitrate-Nitrogen ไนเตรต ไนโตรเจน

Phosphate ฟอสเฟต